Ishimwe yavuze ku myaka 2 ya 'zahabu' amaze abanza mu izamu rya APR FC\n22nd, May 2022, 03:26:48 AM\nYanditswe Mar, 29 2022 08:39 AM | 37,902 Views\nUmunyezamu wa APR FC Ishimwe Jean Pierre avuga ko yishimira ko amaze imyaka 2 abanza mu kibuga, ikintu avuga ko agiye kucyubakiraho akagera kure hashoboka.\nYabitangaje mu kuganiro cyihariye na RTV Sports, aho yavuze kuba muri APR FC ari amahirwe akomeye ku buzima bwe. Aho yashimangiye ko kuba muri iyi kipe bizamufasha no kwiteza imbere no mu buzima busanzwe.\nMu myaka ibiri amaze abanza mu kibuga muri iyi kipe y'Ingabo z'Igihugu, Ishimwe Jean Pierre ni umwe mu batumye imara imikino 50 idatsindwa. Kuri we ngo ni intambwe ikomeye yateye, imutegurira kwitwara neza kurushaho.\nMu minsi ishize, uyu munyezamu bigaragara ku maso ko akiri muto mu myaka, yongerewe amasezerano muri APR FC, akaba azarangira muri 2026. Avuga ko aya masezerano yayashyizeho umukono amushimishije ndetse ngo yizeye ko azanamubera ikiraro kimugeza ahandi.\nIyo ari mu kibuga, Ishimwe ngo aba aharanira ko nta gitego cyakwinjira mu izamu rye. Agashimangira ngo nta kipe n'imwe mu Rwanda ajya asuzugura, bikamuha imbaraga zo kwitwata neza.\nKu bijyanye n'Ikipe y'Igihugu Amavubi amaze guhamagarwamo inshuro 2, Ishimwe yavuze ko agiye gukomeza kwitwara neza kugira ngo abe umunyezamu ubanza mu kibuga. Aha akitsa cyane ku kwitwara neza muri APR FC, kuko ari yo yaba isoko yo kwigarurira umwanya wa mbere mu Mavubi.\nYanavuze ko kugira ngo akomeze atere imbere bisaba ko agira ikinyabupfura (discipline) no kumva inama agirwa n'abatoza be.\nYanakomoje kandi ku banyezamu bo mu Rwanda afata nk'icyitegererezo, aho ku ikubitiro yavuze Ndoli Jean Claude na Ndayishimiye Jean Luc Bakame.\nAPR FC yegukanye igikombe cya 19 cya shampiyona\nAPR FC yasezereye abakinnyi 16 bakomeye harimo kapiteni wayo Miggy\nUbuyobozi bw'Ikipe y'Ingabo z'Igihugu, APR FC bwasezereye abakinnyi bayo 16, aho buta ...